पढ़ाई पूरी करते ही जयराम रमेश ने जिस पहली घुट्टी का पान किया था, वह वर्ल्ड बैंक की बोतल से निकली थी। इसके फ़ौरन बाद, अब से 38 साल पहले वे भारत लौटे। तब अर्थशास्त्री लवराज कुमार औद्योगिक लागत एवं मूल्य ब्यूरो में थे। जयराम उनके सहायक बन गए। फिर जब आबिद हुसैन योजना आयोग में थे तो जयराम उनके सलाहकार हो गए। राजीव गांधी की आस्तीन से छिटक कर अलग होने के बाद जब बाईं तरफ़ से वाम दलों और दाईं तरफ़ से भारतीय जनता पार्टी की मदद ले कर विश्वनाथ प्रताप सिंह प्रधानमंत्री बन गए तो जय(श्री)राम रमेश प्रधानमंत्री कार्यालय में विशेष कर्तव्यस्थ अधिकारी (ओएसडी) बन कर बैठ गए।